Európska dohoda o medzinárodnej cestnej preprave nebezpečných vecí

náhľad|Tabuľka označujúca vozidlá prepravujúce látky podľa ADR
**Európska dohoda o medzinárodnej cestnej preprave nebezpečných vecí** (iné názvy: **Európska dohoda o medzinárodnej preprave nebezpečného tovaru po ceste**, **ADR**; z francúzskeho **''A**ccord européen relatif au transport international des marchandises **d**angereuses par **r**oute*) je [[medzinárodná zmluva]], ktorá predpisuje podmienky prepravy nebezpečného nákladu. Rozdeľuje náklady podľa [[Identifikačné číslo nebezpečnosti látky|tried nebezpečnosti]]. Podobnou dohodou je [[Poriadok pre medzinárodnú železničnú prepravu nebezpečného tovaru|RID]] - dohoda o preprave nebezpečných vecí po železnici.

==Dejiny==
Európska dohoda o medzinárodnej cestnej preprave nebezpečných vecí bola uzavretá [[30. september|30. septembra]] [[1957]] v [[Ženeva|Ženeve]] pod patronátom Európskej hospodárskej komisie pri Organizácii spojených národov a svoju účinnosť nadobudla [[29. január]]a [[1968]]. Dňa [[21. august]]a [[1975]] bola v New Yorku táto dohoda novelizovaná Protokolom o zmene Článku 14, odsek 3, novelizácia nadobudla účinnosť [[19. apríl]]a [[1985]].

==Základné pojmy==
Podľa ADR sú nebezpečnými vecami predmety, pre ich vlastnosti ([[Horľavina|horľavosť]], [[Žieravina|žieravosť]], [[Výbušnina|výbušnosť]] a ďalšie) môže byť ich prepravou ohrozená bezpečnosť osôb, majetku a [[životné prostredie|životného prostredia]].

== Obsah dohody==
Stanovuje a triedi nebezpečné látky a predmety podľa ich nebezpečných vlastností, stanovuje podmienky pre ich prepravu, balenie a značenie a predpisuje používanie a vypĺňanie stanovených sprievodných dokladov. Stanovuje požiadavky na zabalenie kusu, zápisy do prepravných dokladov, [[dopravný prostriedok|dopravné prostriedky]] vrátane technických požiadaviek na vozidlo podľa jednotlivých tried a ďalej ustanovuje ďalšie pravidlá ako omedzenie množstva prepravovaných vecí, dozor nad nimi, spôsob státia a parkovania v noci atď.

== Členské štáty==
Albánsko, Andorra, Azerbajdžan, Belgicko, Bielorusko, Bosna a Hercegovina, Bulharsko, Cyprus, Česko, Čierna Hora, Dánsko, Estónsko, Fínsko, Francúzsko, Grécko, Gruzínsko,  Holandsko, Chorvátsko, Island, Írsko, Kazachstan, Lichtenštajnsko, Litva, Lotyšsko, Luxembursko, Maďarsko, Malta, Macedónsko, Maroko, Moldavsko, Nemecko, Nigéria, Nórsko, Poľsko, Portugalsko, Rakúsko, Rumunsko, Rusko, Slovensko, Slovinsko, Spojené kráľovstvo, Srbsko, Španielsko, Švédsko, Švajčiarsko, Taliansko, Tunisko, Turecko a Ukrajina.

==Podmienky na prepravu nebezpečných vecí cestnou dopravou==
#Cestnou dopravou je dovolené prepravovať iba nebezpečné veci vymedzené medzinárodnou dohodou ADR.
#Obzvlášť nebezpečné veci je možné prepravovať iba na základe povolenia [[Ministerstvo dopravy, výstavby a regionálneho rozvoja Slovenskej republiky|ministerstva dopravy]] (neplatí pre [[ozbrojené sily]])
#Pre prepravu [[jadrový materiál|jadrových materiálov]] je potrebný súhlas [[Úrad jadrového dozoru Slovenskej republiky|Štátneho úradu pre jadrovú bezpečnosť]].

==Identifikační čísla NV==
Delí sa na [[identifikačné číslo nebezpečnosti látky]] a na [[Identifikačné číslo látky UN|identifikačné číslo látky]]

==Značky tried ADR==
Na označenie nebezpečných vecí zaradených do jednotlivých tried podľa ADR dohody sa používajú tieto ADR značky:
<gallery>
Súbor:Explosive.gif|*'1** – Výbušné látky a predmety
Súbor:Dangclass2 1.png|**2** – Horľavé plyny
Súbor:Label for dangerous goods - class 3.svg|**3** – Horľavé kvapalné látky
Súbor:Dangclass4 1.png|**4.1** – Horľavé pevné látky, samovoľne reagujúce látky a pevné znecitlivené výbušniny
Súbor:Dangclass4 2.png|**4.2** – Samozápalné látky
Súbor:Label for dangerous goods - class 4.3.svg|**4.3** – Látky, ktoré pri styku s vodou vyvíjajú horľavé plyny
Súbor:Dangclass5 1.png|**5.1** – Okysličovacie látky
Súbor:ADR 5.2.svg|**5.2** – Organické peroxidy
Súbor:Dangclass6 1.svg|**6.1** – Jedovaté látky
Súbor:Dangclass6 2.svg|**6.2** – Infekčné látky
Súbor:ADR 7A.svg|**7** – Rádioaktívny materiál
Súbor:Danger-class-8.svg|**8** – Žieravé látky
Súbor:Dangclass9.svg|**9''' – Iné nebezpečné látky


## Referencie

## Iné projekty

## Externé odkazy
*Celý text ADR 2011

## Zdroj

Kategória:Nákladná doprava
Kategória:Zmluvy EÚ
Kategória:Európske právo
Kategória:Medzinárodné zmluvy
Kategória:Bezpečnosť dopravy
Kategória:1957